Az ESA oktatási projektjeiAz ESA körlevele tanárok számáraAz EDUSPACE oktatási programSajtóanyagokAktuális híreink Az ESA körlevele tanárok számára	Az Európai Űrügynökség (ESA) és a tanárok
Mit kínál az ESA?
EDUnews (Oktatási hírek)
Az ESA minden évben háromszor adja ki ingyenes, oktatással foglalkozó hírlevelét, melyben felsorol minden programot és tevékenységet, az oktatás minden szintjén, beleértve az egyetemeket is. Az egyéni projektek részletesebben vannak leírva, sok hasznos elérhetőséggel és időpontokkal éppúgy, mint frissítésekkel és legújabb hírekkel. Iratkozzon fel a nyomdai vagy e-mailes változatra, vagy töltse le magának a weboldalról!
http://esapub.esrin.esa.it/edu/edu.htm
Oktatási anyagok, eszközök és módszertani tanfolyamok
Számos különbség van az egyes ESA tagállamok nemzeti tanmenetei között. Akárhogy is, sok tantárgyat tanítanak az oktatás minden szintjén, minden országban. Az ESA szakértőinek tudása segítségével és az űrrepülések eredményeinek felhasználásával az ESA-nál kifejlesztjük vagy átvesszük az eszközöket és kurzusokat számos tudományterületen. A legtöbb kurzus több tudomány területet fog át, beleértve a fizikát, földrajzot, biológiát, matematikát, nyelveket, sportokat és történelmet. Ha valamilyen speciális igénye van, lépjen kapcsolatba velünk - mindent megteszünk, hogy valóra váljon.
Töltsön le dokumentumokat ingyen a weboldalunkról! http://www.esa.int/education
Több tudományterületet átfogó tervezetek
Minden kapcsolatban van mindennel! A tanítás egyre jobban tudományágak közöttivé válik éppúgy, mint az osztályteremben elvégzett feladatok. Az űr, az űrutazás, a felfedezés és a csillagászat mindig is több tudományterületet ölelt fel - ezért is ilyen népszerű ez a téma. A legtöbb programunk több tudományterületre terjed ki, például ötletek projektekre és versenyekre. Ez több lehetőséget ad az általános és a középiskolai tanároknak. Űr-társasjátékunk a tanteremben és azon kívül egyaránt használható, a gyerekeket rendszeresen hívjuk, hogy vegyenek részt versenyekben, mint rajzversenyek, esszé pályázatok vagy teljes marsbázis tervezés.
Az ESA továbbképzést nyújt tanárok számára, például új tanítási módszerekkel vagy weboldalain keresztül, egyúttal munkacsoportokat szervez (például űroktatás) és nagyméretű nemzetközi eseményeket rendez (például Fizika a színpadon fesztivál). A cél, hogy egész Európából összehozzuk a tanárokat, és kicserélhessék ötleteiket a tanítás legjobb módszereiről - nem csak az űrrel kapcsolatban!
Konferenciák és más rendezvények tanároknak
A Fizika a színpadon (Physics on Stage) egy sor eseményre 22 országból hívott tanárokat
Az ön tervezete a weboldalunkon
Most fejezett be egy programot az osztályával és szeretné, ha a világ megismerné az elért eredményeket? Küldje el nekünk eredményeit, és mi kitesszük az Internetre. Nem számít, hogy milyen nyelven zajlott a program, küldjön egy rövid összefoglalót angolul! Mi majd kiválogatjuk a legérdekesebbeket, és vezető helyen tesszük közzé a weboldalunkon.
Kapcsolatok a kontinensen keresztül
Úgy érzi, hogy tanítványai műveltsége túllép a határokon? Szeretné felvenni a kapcsolatot egy olasz, svéd vagy osztrák iskolával? Mint egy európai szervezet, segíthetünk felvenni a kapcsolatot hasonló csoportokkal szerte Európában. Van egy szakértőkből álló csoportunk, akiket – ha idejük és pénzügyi lehetőségeink engedik – ki tudunk küldeni az iskolákhoz bemutatókat tartani, megadva az esélyt az osztályának, hogy beszélgethessen igazi űrkutatókkal. A "kérdezd a szakértőt" szolgáltatásunk közvetlen kapcsolatba hozhatja a tanulókat az űr világával.
Mit tehet Ön az ESA-ért?
Ugyanúgy szükségünk van a segítségére nekünk is! A CD-ROM túl bonyolult volt a 12 évesek számára? A Naprendszer gyakorlat nem elég kihívás a harmadikosok számára? Erről a műholdkép adatbázisról hiányzik néhány dolog, ami nagyon hasznos lenne? Mondja el, mit gondol! Ha úgy dönt, hogy támogat minket (például átnézi a tanmenetét, ahová az űroktatás beilleszthető, új anyagokat vagy eszközöket tesztel, segít a fordításban az anyanyelvére, összeállít tervezeteket más tanárok számára, felállít kapcsolatokat az oktatás világában), kérjük, értesítsen minket!
Kerüljön összeköttetésbe az űrrel
Átnézte már a weboldalunkat és nem találta a választ a kérdésére? A tanítványai többet szeretnének tudni, mint ami az Interneten elérhető? Szeretne rendszeresen friss információkhoz jutni az Európai Űrügynökség oktatási programjaival kapcsolatban? Küldjön egy e-mailt az education@esa.int címre! Kérjük, hagyja meg elérhetőségét, tudomány ágát, a tanulók korát, és amit keres.
Az ESA (European Space Agency) Európai Űrügynökség Európa kapuja az űrbe. A feladata, hogy elvégezze a világűr európai hasznosításához szükséges fejlesztéseket, és meggyőződjön arról, hogy az űrtevékenységre fordított befektetések a későbbiekben is előnyöket hoznak Európa polgárai számára. Az ESA-nak 15 tagországa van. A tagországok irányításával, azok anyagi és szellemi erőforrásainak felhasználásával, képes belefogni olyan programokba és tevékenységekbe, amelyek messze túlnyúlnak bármely európai ország egymagában elérehtő lehetőségein.
Az ESA tagországok
Az ESA feladata, hogy felvázolja és végrehajtsa az európai űrprogramot. Az ügynökség programjai arra irányulnak, hogy jobban megismerjük bolygónkat, annak közvetlen környezetét, a Naprendszert és az univerzumot. Feladatai közé tartozik a műhold alapú technológiák kifejlesztése és az európai űripar támogatása. Az ESA közeli munkakapcsolatban áll más űr-szervezetekkel, Európán kívül is, hogy megoszthassa az űr előnyeit az egész emberiséggel.
Oktatási oldal - www.esa.int/education
Ez az oldal azoknak az űroktatási információknak a gyűjtőhelye, amelyeket az ESA vagy partnerei adnak közre. Érdekes tervezetek, amiket tanárok vagy diákok találtak ki, széles közönségre találhatnak itt. Felajánlunk linkeket és ingyenes letöltési lehetőséget számos oktatási vagy segéd-dokumentumhoz, és tekintettel a számos fiatalabb látogatóra, megpróbáljuk azokat minél több nyelven elérhetővé tenni.
Általános információk az ESA-áról, és linkek minden programhoz, tervezetek oldalai, képgaléria: www.esa.int
Az oktatási programok weboldala: www.esa.int/education
Kérdések: education@esa.int